Adiato Djaló Nandigna

Adiato Djaló Nandigna (an haife ta a ranar 6 ga watan Nuwamba 1958) 'yar siyasar Bissau-Guinean ce kuma tsohuwar Firayim Ministar ta Guinea-Bissau. An hambarar da gwamnatinta a juyin mulkin da aka yi a Guinea-Bissau a shekara ta 2012, kuma jami'an tsaro sun kama ta a shekarar 2013. Daga baya ta koma matsayin ministar tsaro a majalisar ministocin Firayim Minista Carlos Correia na shekarar 2015.

 Aikin siyasa 
A shekara ta 2008, Nandigna ta kasance ministar al'adu, matasa da wasanni a cikin gwamnatin Guinea-Bissau. 

Ta kasance firaministar Guinea-Bissau daga ranar 10 ga watan Fabrairu zuwa ranar 12 ga watan Afrilu, 2012. Ita ce firayim minista ta farko da magabata suka naɗa (kamar yadda shugaban riƙon kwarya ba zai iya naɗa firaminista ba) sannan kuma mace ta farko da ta riƙe muƙamin. Ta kuma kasance mai magana da yawun gwamnati. A baya dai ta kasance ministar sadarwa a karkashin firaminista Carlos Gomes Júnior, wanda ya yi murabus daga ofishinsa domin yakin neman zaɓen shugaban ƙasa  da ba kowa ba bayan rasuwar Malam Bacai Sanhá. 

An yi mata juyin mulki tare da mukaddashin shugaban ƙasar  Raimundo Pereira da sauran mambobin gwamnatin farar hula.   A lokacin juyin mulkin, an yi mata luguden wuta kai tsaye.  

Hukumar leken asiri da tsaro ta Guinea-Bissau ta kama Nandigna a ranar 21 ga watan watan Nuwamban 2013, matakin da kungiyar kare hakkin bil'adama ta Guinea ta soki lamirin.

Bayan zama mai bawa shugaban ƙasa shawara José Mário Vaz, an naɗa ta a matsayin ministar tsaro a shekara ta 2015 ƙarƙashin firaminista Carlos Correia na riƙo.   Ta ci gaba da wannan rawar a cikin shekarar 2016, lokacin da ta yi magana game da matsalolin da ake fuskanta wajen magance safarar miyagun ƙwayoyi a kusa da tsibirin Bissagos.

 Manazarta 

Category:Rayayyun mutane
Category:Haihuwan 1958